Allar samtyktir á aðalfundinum skulu skrivast í gerðabókina. Øll mál, felagnum viðvíkjandi, kunnu viðgerast á vanligum aðal-ella eykaaðalfundi. Viðtøkubroyting kann bert fara fram, tá ið uppskot um broytingina er sett fram frammanundan, og uppskotið er lýst í kunngerðini um aðalfundin. Har ikki annað er tilskilað í viðtøkunum, verða allar avgerðir samtyktar við vanligum meiriluta. Til at broyta viðtøkur felagsins krevst, at í minsta lagi 2/3 av teimum greiddu atkvøðunum eru fyri uppskotinum, og at minst helvtin av øllum limunum eru umboðaðir á aðalfundi. Er vanligi aðalfundurin ikki viðtøkuførur, verður kallað til eykaaðalfund sambært ásetingunum í grein 11. Á eykaaðalfundinum kann slíkt uppskot verða samtykt við minst 2/3 av greiddu atkvøðunum, hóast minni enn helvtin av limunum eru umboðaðir á fundi. § 10 Á hvørjum aðalfundi kann hvør yrkisgrein velja eitt ella fleiri umboð, sum vísa til nevndina og eru ráðgevandi hjá nevndini í spurningum, ið viðvíkja ymsu yrkisgreinunum. Stk. 2. Um umboð ikki verða vald á aðalfundinum, kann nevndin seta hesi umboð seinni. Stk. 3. Nevndin kann gera starvsskipan fyri umboðini. Í nevndini sita 3 ella 5 limir, ið verða valdir millum limir felagsins. Nevndarlimirnir verða valdir fyri 2 ár í senn, soleiðis at annað hvørt ár stendur 1 (2) og annað hvørt ár 2 (3) limir fyri vali. Harumfamt verður 1 tiltakslimur valdur á hvørjum ári. Nevndin skipar seg sjálv. Á hvørjum nevndarfundi verður gerðabók førd, sum verður undirskrivað av hjástøddu nevndarlimunum. Eykaaðalfundurin kann verða hildin, tá ið í minsta lagið 2 nevndarlimir ella limir, ið umboða minst 1/5 av atkvøðunum, krevja tað. Nevndin ásetir tíð og stað fyri eykaaðalfundin, sum verður kunngjørdur við minst 7 daga ávaring Felagsins roknskaparár er álmanakkaárið. Roknskapurin verður grannskoðaður av felagsins grannskoðara. Felagið kann verða avtikið við aðalfundarsamtykt eftir somu ásetingum, sum eru galdandi í sambandi við viðtøkubroytingar. § 15 Verður felagið avtikið, verða ognir felagsins at nýta til frama fyri ferðavinnuna, soleiðis sum aðalfundurin tekur avgerð um. -0-Viðtøkurnar eru samtyktar á stovnandi aðalfundi 31. oktober 2008. Broytingar eru samtyktar á aðalfundi 30. oktober 2009. Seinni broytingar samtyktar á aðalfundi 7. mai 2013.